দেবী চৌধুরানীর প্রোমোশন রায়গঞ্জে কী বললেন প্রসেনজিৎ-শ্রাবন্তী?

রায়গঞ্জ: আসন্ন বাংলা চলচ্চিত্র (Bengali Cinema) ‘দেবী চৌধুরানী’–এর (Devi Choudhurani) প্রচারে সোমবার রায়গঞ্জে সাংবাদিক বৈঠক করলেন টলিউডের (Tollywood) দুই জনপ্রিয় মুখ অভিনেতা প্রসেনজিৎ চট্টোপাধ্যায় (Prosenjit Chatterjee) ও অভিনেত্রী শ্রাবন্তী চট্টোপাধ্যায় (Srabanti Chatterjee)।

এদিনের সাংবাদিক বৈঠকে তাঁরা ছবির গল্প, চরিত্র এবং নির্মাণ প্রক্রিয়া নিয়ে বিশদ আলোচনা করেন। প্রসেনজিৎ জানান, “এই ছবি কেবল বিনোদন নয়, বাংলার ইতিহাস ও সংস্কৃতির এক গুরুত্বপূর্ণ অধ্যায়কে সামনে নিয়ে আসবে।” শ্রাবন্তী বলেন, “এমন একটি চরিত্রে অভিনয় করার অভিজ্ঞতা আমার কাছে ভীষণই স্মরণীয়।”

আরও পড়ুন: ‘AI করে ‘আমার ভুয়ো অন্তরঙ্গ ছবি’ অন্যায় ভাবে ব্যবহৃত হচ্ছে!’ দিল্লি হাইকোর্টে ঐশ্বর্য রাইয়ের মামলা

প্রোমোশন উপলক্ষে স্থানীয় হোটেলে আয়োজিত সাংবাদিক বৈঠকে বিপুল সংখ্যক দর্শক ও সংবাদ মাধ্যমের প্রতিনিধি উপস্থিত ছিলেন। স্থানীয়দের মধ্যেও ছবিটি ঘিরে উন্মাদনা লক্ষ্য করা যায়। আগামী দিনে সিনেমা হলে ‘দেবী চৌধুরানী’ মুক্তি পাওয়ার পর দর্শকরা নতুন এক অভিজ্ঞতা পাবেন বলেই আশাবাদী নির্মাতারা।