এবার রি-রিলিজের পথে ‘শুধু তোমারই জন্য’

ওয়েব ডেস্ক: বলিউডের নয়া ট্রেন্ডে এবার গা ভাসাল টলিউডও। ১০ বছর পর প্রেমের মাসে বড়পর্দায় রি রিলিজ হতে চলেছে দেব, মিমি, শ্রাবন্তি, এবং সোহম অভিনীত ‘শুধু তোমারই জন্য’। প্রযোজনা সংস্থার তরফ থেকে জানানো হল সেই কথা। কবে মুক্তি পেতে চলেছে? জানুন বিস্তারিত…

আরও পড়ুন: আসছে ইব্রাহিম আলি খানের প্রথম সিনেমা ‘নাদানিয়া’

বছরের শুরু থেকেই দেখা যাচ্ছে বলিউডের তরফ থেকে রি-রিলিজ করা হচ্ছে একাধিক হিট ছবি। ‘ইয়ে জাওয়ানি হেইন দিওয়ানি’ থেকে শুরু করে ‘কাহো না প্যায়ার হেইন’ সহ একাধিক বলিউড হিট ছবি। আর এবার সেই ট্রেন্ডে গা ভাসাতে চলেছে টলিউডও। এসভিএফের তরফ থেকে জানানো হয়েছে প্রেমের মাসে ৭ ফেব্রুয়ারি মুক্তি পেতে চলেছে বাংলার জনপ্রিয় সিনেমা ‘শুধু তোমারই জন্য’। দীর্ঘ ১০ বছর পর আবারও দর্শকরা এই রোমান্টিক ছবির সাক্ষী থাকতে চলেছেন। ছবি রি রিলিজের কথা প্রকাশ্যে আসতেই উচ্ছ্বসিত দর্শকরা। এই গল্প প্রেমের বিভিন্ন দিকের কথা বলে। পুরনো প্রেম, সম্পর্কের যন্ত্রণা ভুলে নতুন করে প্রেমে পড়ার অনুভূতির কথা বলে এই ছবি।

দেখুন অন্য খবর